Okresná prokuratúra Liptovský Mikuláš 
Tomášikova 5, 031 80 Liptovský Mikuláš 1 	

Sp. zn. : 1 Pv 454/11/5505	Liptovský Mikuláš, 14.4.2014
EEČ : 2-39-160-2014

U Z N E S E N I E

Trestná vec:	obvinený XXXXX 
Zločin:	Krádež podľa § 212 odsek 2 písmeno a Trestného zákona číslo 300/2005 Zbierky zákonov v znení zákona číslo 576/2009 Zbierky zákonov a porušovanie domovej slobody podľa § 194 ods. 1Trestného zákona číslo 300/2005 Zbierky zákonov v znení zákona číslo 576/2009 Zbierky zákonov

Rozhodol: 	prokurátor Okresnej prokuratúry Liptovský Mikuláš
Podľa § 215 odsek 1 písmeno d (§ 9 odsek 1 písmeno d) Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
23.08.2011 v čase medzi 14.00 hod. a 15. 00 hod. rozbil sklenenú výplň okna na rekreačnej chate č.48 v lokalite Hrdovo v chatovej oblasti Pribylina, okres Liptovský Mikuláš, cez vzniknutý otvor v okne vošiel dnu do chaty, ktorú prehľadal a zobral z nej fotoaparát zn. Olympus a  plátenú peňaženku ku škode XXXXX, nar.XXXXX, bytom XXXXX, XXXXX, ktorému spôsobil škodu najmenej vo výške 62,48-€, ďalej zobral fotoaparát zn. Panasonic, bielu tašku zn. Geoss, koženú peňaženku hnedej farby, 8 gastrolístkov a kozmetickú tašku ku škode XXXXX, nar.XXXXX, bytom  XXXXX, XXXXX, ktorému spôsobil škodu vo výške najmenej 367,54-€

lebo je trestné stíhanie neprípustné podľa § 9 odsek 1 písmeno d

Odôvodnenie:
	Vyšetrovateľ odboru kriminálnej polície OR PZ Liptovský Mikuláš v konaní sp. zn. ORP-441/OVK-LM-2011 viedol proti XXXXX trestné stíhanie pre prečin krádeže podľa § 212 ods. 2 písm. a/ Trestného zákona a prečin porušovania domovej slobody podľa § 194 ods. 1 Trestného zákona pre skutok, ktorý je uvedený vo výroku tohto uznesenia.
	Po skončení vyšetrovania som 21.02.2012 podľa § 216 ods. 1 Trestného poriadku podmienečne zastavil trestné stíhanie obvineného XXXXX a určil som mu skúšobnú dobu 24 mesiacov. Rozhodnutie o podmienečnom zastavení trestného stíhania nadobudlo právoplatnosť 06.03.2012, skúšobná doba uplynula 06.03.2014.
	V rámci konania o osvedčení obvineného v skúšobnej dobe podmienečného zastavenia trestného stíhania som zistil, že XXXXX zomrel. Táto skutočnosť je potvrdená aj úmrtným listom vystaveným Matričným úradom Mesta XXXXX, podľa ktorého XXXXX, nar. XXXXX, zomrel 10.04.2012.
	Podľa § 215 ods. 1 písm. d/, § 9 ods. 1 písm. d/ Trestného poriadku prokurátor zastaví trestné stíhanie, ak je trestné stíhanie neprípustné proti tomu, kto zomrel albo bol vyhlásený za mŕtveho.
	Vzhľadom k tomu, že obvinený XXXXX zomrel, ďalšie pokračovanie trestného stíhania v jeho prípade je neprípustné. Z uvedeného dôvodu bolo nevyhnutné jeho trestné stíhanie zastaviť.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Pavel Sochor
prokurátor